钦定古今图书集成/明伦汇编/官常典/第725卷 > 陈克
## 钦定古今图书集成/明伦汇编/官常典/第725卷 > 陈克

按《临海县志》：“克，字子高，贻序子。博学能诗，荐为删定
官。尚书吕祉建康辟致为属。后祉参督府谋议，复从
至淮西。绍兴间，郦琼叛，杀祉，克奋勇出战，兵败被擒，
叱令屈膝。克曰：‘吾为宋臣，学忠信之道，宁为珠碎，不
为瓦全’。贼积薪焚之，克骂不绝口，声如震雷。众惧，逻
拜，举酒酹曰：‘公，忠臣也，吾辈无知，误公命尔’。”军民闻
“克死”，号恸如丧所亲